Ha estat per a nosaltres un regal de Nadal el poder gaudir de la Cambra de Solicofres. En primer lloc trobar a Irina, de tan lluny i sentir-la tan a prop parlant en valencià. L'oferiment de la plaça de garatge i sempre responent tan ràpidament. Després el tresor d'una cambra enganxada al cel de València, amb una finestra que sembla la pantalla d'un cinema amb vistes al Micalet i als terrats més cèntrics de la ciutat. Totes les comoditats a dintre, una terrassa a fora que convida fins i tot a l'hivern a dinar (tal i com hem fet nosaltres) i una ubicació immillorable.
Hem estat amb un somriure tot el dia i ho hem gaudit de debò.
Cпасибо тебе